Davlat xavfsizlik xizmati o‘z faoliyatiga oid qonunni yangi tahrirda qabul qilishni taklif etmoqda

Amaldagi «O‘zbekiston Respublikasi Davlat chegarasi to‘g‘risida»gi qonunni yangi tahrirda qabul qilish taklif etilmoqda, deb xabar bermoqda Kun.uz muxbiri.
17 dekabr kuni Normativ-huquqiy hujjatlar loyihalari muhokamasi portaliga yangi tahrirdagi qonun loyihasi ommaviy muhokama uchun taqdim etildi.
 DXX ma'lumotiga ko‘ra, amaldagi qonunda davlat chegarasi bilan bog‘liq asosiy tushunchalar berilmaganligi sababli, faoliyat davomida fuqarolar, vazirliklar va idoralar tomonidan turli tarzda talqin qilinishiga olib kelmoqda. Natijada Davlat chegarasini jihozlashda, vazirlik va idoralar tomonidan o‘z vakolati doirasida belgilangan vazifalarni bajarishida bir qator muammo va tushunmovchiliklar kelib chiqmoqda.
Yangi tahrirdagi qonun loyihasida davlat chegarasida sodir etilgan ayrim toifadagi huquqbuzarliklar (davlat chegarasi rejimi, chegara rejimi, o‘tkazish punktlaridagi rejim buzuvchilari) tasniflangan. Shuningdek, chegaraoldi hududlarda xo‘jalik va boshqa faoliyatni yuritish tushunchasi kengaytirilgan holda bayon etilgan.
Loyihada davlat chegarasini qo‘riqlash va himoya qilishda qurol-yarog‘ va harbiy texnikani qo‘llash tartibi yoritilgan. Bundan tashqari, DXX Chegara qo‘shinlari xizmat faoliyatida davlat chegarasi buzuvchilarini qo‘lga olish jarayonida ularga shikast yetkazishni minimallashtirishga qaratilgan maxsus vositalarni qo‘llash tartibi belgilangan.
Qonunning yangi tahriri 10ta bob va 71ta moddadan iborat bo‘lib, o‘z ichiga quyidagi qo‘shimcha va o‘zgarishlarni oladi: 
Ushbu qonun loyihasi yuzasidan fikr va mulohazalarni 2021 yil 1 yanvarga qadar portal orqali bildirish mumkin.